האינטרנט האלחוטי באונייה אינו כלול במחיר ההפלגה, ולצורך כך יש לרכוש חבילת גלישה. שירות האינטרנט באוניות של רויאל קריביאן נקרא VOOM והוא מוצע בשני רוחבי פס שונים: Surf – עבור הודעות טקסט, וגלישה באינטרנט, ו-Surf&Stream – עבור שיחות וידאו והזרמת תכנים. בעמוד ה-Cruise Planner, באתר האינטרנט של חברת השייט. תוכלו לראות את היצע חבילות הגלישה והמחירים (האפשרות להזמין מותנית באישור ההזמנה ותשלום של מקדמה לפחות). במידה וטרם יש ברשותכם חשבון אורחים בחברת השייט (Guest Account) תתבקשו לבצע רישום לפני שתוכלו לבצע הזמנה כלשהי. התשלום עבור החבילות מתבצע ישירות באתר בחיוב כרטיס האשראי של האורחים. שימו לב, לעיתים יוצאת חברת השייט במבצעים שונים, כך שניתן לחסוך הרבה וליהנות מהטבות משתלמות בהזמנת חבילות הגלישה מראש. למי שיש ברשותם חבילת חו"ל של המפעיל הסלולרי שלהם, ייתכן ויוכלו לעשות בה שימוש, כאשר האונייה עוגנת בנמלים, או קרובה לחוף. כאשר האונייה בים, לרוב אין קליטה סלולארית, המאפשרת שימוש סביר.